kalixlouiis/myanmar-wikipedia-corpus huggingface dataset:
အထူးသဖြင့် အမေရိကန်ပြည်ထောင်စုတွင် သင်္ဘောများကို ဂျာမန်များဖျက်ဆီး၍ မရနိုင်လောက်အောင်ပင် လျင်မြန်စွာ တိုးတက်ဆောက်လုပ်နိုင်ခဲ့လေသည်။
လေတပ် စတင်အသုံးပြုခြင်း ပထမကမ္ဘာစစ်ကြီးမှစ၍ လေယာဉ်ပျံများကို စစ်ဆင်မှုအတွက် အသုံးပြုလာခဲ့လေသည်။
ပထမတွင်လေယာဉ်ပျံများကို ရန်သူအခြေအနေကို အကဲခတ် ဓာတ်ပုံရိုက်ယူရန် ကင်းထောက်ရန်သာ အသုံးပြုခဲ့ကြသည်။
ထိုစဉ်က လေယာဉ်ပျံများမှာလည်း သေးငယ်သည့်အပြင် တစ်နာရီမိုင် ကိုးဆယ်မျှလောက်သာ ပျံသန်းနိုင်သေးသည်။
left|ဗြိတိသျှတော်ဝင်လေတပ်၏ Sopwith F-1 Camel လေယာဉ်ပျံ စစ်ဖြစ်စက အင်္ဂလိပ်တို့တွင် လေယာဉ်ပျံ အနည်းငယ်မျှသာ ရှိ၍ ပြင်သစ်တွင်မူ အများဆုံး ရှိလေသည်။
ဂျာမနီ၊ အင်္ဂလိပ်တို့တွင် ရှိသော လေယာဉ်ပျံ အရေအတွက်စုစုပေါင်းမှာ ၅၀၀ ခန့်မျှသာ ဖြစ်ရာ ပြင်သစ်တို့တွင် ၂၅၀ ခန့်ရှိခဲ့သည်။
စစ်ဖြစ်ပြီးနောက်တွင် ထိုနိုင်ငံများသည် လေယာဉ်ပျံများကို တိုးတက်ဆောက်လုပ်လာကြ၍ လေယာဉ်ပျံများ အသွားနှုန်းတိုးတက်အောင်နှင့် အလေးချိန် ပိုမိုသယ်ဆောင်နိုင်အောင် ပြုပြင် လုပ်ကိုင်ခဲ့ကြသည်။
ထို့ကြောင့် နောင်တစ်နှစ်ခန့် အကြာတွင် တစ်နာရီလျှင် ၁၇၅ မိုင်နှုန်းခန့် ပျံသန်းနိုင်သော လေယာဉ်ပျံများ တည်ဆောက်လာနိုင်ကြ၍ စက်သေနတ်နှင့် ဗုံးအလေးချိန် တစ်တန်ခန့်ကို သယ်ယူနိုင်ခဲ့သည်။
ထို့ကြောင့် လေယာဉ်ပျံများကို ဗုံးကြဲတိုက်ခိုက်ရန်နှင့် စက်သေနတ်ဖြင့် ပစ်ခတ်တိုက်ခိုက်ရန်အတွက် အသုံးပြုလာသဖြင့် လွန်စွာ အရေးပါလာလေသည်။
သို့ဖြစ်လေရာ လေတပ်သား တစ်ယောက်နှင့် ကြည်းတပ်သား တစ်ထောင် ညီမျှသည်ဟုပင် ဆိုလာလေသည်။
မကြာမီ လေကြောင်းတိုက်ပွဲများ မကြာခဏ ဖြစ်ပွားလာခဲ့၍ တစ်ဖက်နှင့် တစ်ဖက် လေကြောင်း၌ ကြီးစိုးနိုင်ရန် ကြိုးစားခဲ့ကြလေသည်။
၁၉၁၇ ခုနှစ် မကုန်မီ မဟာမိတ်တို့သည် အနောက်ဘက် စစ်မျက်နှာ၌ လေကြောင်းတွင် အရေးသာနေခဲ့၏။
ယင်းသို့ လေကြောင်းတွင် သူနိုင်ငါနိုင်ကြိုးစားကြသော်လည်း စင်စစ်မှာ အရှုံးအနိုင်တိုက်ခိုက်ရာ၌ လေကြောင်းတိုက်ပွဲများမှာ ပထမ ကမ္ဘာစစ်ကြီးအတွင်းက အရာမရောက်လှချေ။
ဂျာမနီသည် အင်္ဂလန်ကို လေကြောင်းမှ တိုက်ခိုက်ရာ၌ ဇက်ပလင်ခေါ် ဗူးသီးပုံသဏ္ဌာန် လေသင်္ဘောများဖြင့် တိုက်ခိုက်ခဲ့ကြသည်။
left|လေသင်္ဘောများ ထိုဇက်ပလင်လေသင်္ဘောများသည် ခရီးရှည် သွားလာနိုင်သော လေယာဉ်မျိုးဖြစ်သဖြင့် အင်္ဂလန်နှင့် ပြင်သစ်နိုင်ငံများသို့ သွားရောက် ဗုံးကြဲတိုက်ခိုက်ရန်အတွက် အလွန်အသုံးဝင်လေသည်။
၁၉၁၅ ခုနှစ်မှ ၁၉၁၈ ခု မေလတိုင်အောင် အင်္ဂလန်နှင့် ပြင်သစ်နိုင်ငံတို့မှ ဂျာမန်ဇက်ပလင်များ၏ ဗုံးကြဲတိုက်ခိုက်ခြင်းကို မကြာခဏ ခံခဲ့ကြရသည်။
အင်္ဂလိပ်နှင့် ပြင်သစ်တို့ကလည်း လေယာဉ်ပျံတပ်စုများကို အသုံးပြုကြ၍ လည်းကောင်း၊ အားကောင်းလှသော မီးမောင်းများထိုးကာ လေယာဉ်ပျံပစ်အမြောက်မြားဖြင့်လည်းကောင်းတွန်းလှန် ခုခံကြသည်။
ဂျာမန်တို့ လေကြောင်းမှ တိုက်ခိုက်ခြင်းကြောင့် အင်္ဂလိပ်နှင့် ပြင်သစ်တို့ ဆုံးရှုံးနစ်နာမှုများ၏ အရပ်ရပ်တန်ဖိုးမှာ ဒေါ်လာ ၁၀ သန်းခန့် ဖြစ်သည်။
သို့သော် ပြင်သစ်နိုင်ငံတွင် တစ်နေ့တည်း၌ ဇက်ပလင်ကြီး ငါးစင်းပျက်ကျ၍ တစ်စင်းအဖမ်းခံရပြီးနောက်တွင် ဂျာမန်တို့၏ လေကြောင်းတိုက်ခိုက်ခြင်းများ ရပ်စဲသွားလေတော့သည်။
ဂျာမန်ပိုင်နယ်မြေသစ်များ စစ်ကြီးမဖြစ်မီက ဂျာမနီပိုင် နယ်မြေသစ်များရှိလေသည်။
ထိုနယ်သစ်များ ရရှိရေးကြောင့် ဂျာမနီနှင့် ဂရိဗြိတိန်တို့ အင်အားပြိုင်လာခဲ့ရာ၊ ယင်းမှာ စစ်ဖြစ်ရခြင်း၏ အကြောင်းအရင်းတစ်ရပ်ဖြစ်ခဲ့သည်။
စစ်ဖြစ်စတွင် အင်အားတောင့်တင်းသော ဗြိတိသျှရေတပ်သည် ဂျာမနီနိုင်ငံပိုင် ပင်လယ်ရပ်ခြားနယ်မြေသစ်များကို သိမ်းပိုက်လေသည်။
ကမ္ဘာအရှေ့ပိုင်းရှိ ဂျာမန်နယ်မြေသစ်များဖြစ်သော နယူးဂင်နီနှင့် ဆမိုးဝါးကျွန်းများကို နယူးဇီလန်တပ်များက သိမ်းပိုက်လေသည်။
ဂျပန်က တရုတ်နိုင်ငံရှိ ဂျာမန်ခံတပ် ဆင်းတောကို သိမ်းပိုက်လိုက်၏/ အာဖရိကတိုက်ရှိ တိုဂိုလန်ကိုလည်း မဟာမိတ်များက သိမ်းပိုက်ခဲ့၏။
၁၉၁၅ ခုနှစ် အင်္ဂလိပ်နှင့် ပြင်သစ်တပ်များသည် ကမ္မရွန်း နယ်ကို သိမ်းပိုက်ခဲ့၍၊ ဂျာမန်အနောက်တောင် အာဖရိက နယ်မှာလည်း မဟာမိတ်တို့လက်ထဲသို့ ကျရောက်ခဲ့လေသည်။
ယင်းသို့ဖြင့် ဂျာမန်နယ်မြေသစ်များ အားလုံးလိုလိုပင် မဟာမိတ်တို့ လက်တွင်းသို့ ကျရောက်ခဲ့၏။
၁၉၁၈ ခုနှစ်တိုင်အောင် မဟာမိတ်တို့ကို တွန်းလှန်နိုင်ခဲ့သော ဂျာမန်နယ်သစ်များမှာ ဂျာမန် အရှေ့ဘက် အာဖရိကနယ်ပင် ဖြစ်သည်။
စစ်၏အကျိုးသက်ရောက်မှုများ ဗာဆိုင်းစာချုပ် စစ်ရပ်စဲရေး စည်းကမ်းချက်များ အရ ဂျာမနီတပ်များသည် ဗဲလဂျီ၊ ပြင်သစ်၊ လပ်ဇင် ဗတ်၊ အယ်လဆက်လိုရိန်း အစရှိသည့် ဒေသများမှ ရိုင်းမြစ်တိုင်အောင် ဆုတ်ခွာပေးရ၏။
လက်နက်ခဲယမ်း မီးကျောက်၊ လေယာဉ်ပျံ၊ စစ်သင်္ဘောနှင့် ရေငုပ်သင်္ဘောအားလုံးကို မဟာမိတ်တို့အား ပေးအပ်လေသည်။
ရုရှားနိုင်ငံ၊ ရူမေးနီးယားနိုင်ငံ၊ တူရကီနိုင်ငံနှင့် အရှေ့ အာဖရိကရှိ ဂျာမန်တို့သိမ်းပိုက်ထားသော ဒေသများမှ ဂျာမန်တပ်များကို ပြန်ခေါ်ရ၏။
မဟာမိတ်စစ်သုံ့ပန်းများအားလုံးကိုလည်း ချက်ချင်းလွှတ်ပေးရ၏။
ထို့အပြင် ဂျာမန်တို့ ကျူးကျော်တိုက်ခိုက်ခဲ့သော နယ်များမှ ပျက်စီးဆုံးရှုံးခဲ့သမျှကို ဂျာမန်တို့က လျှော်ပေးရ၍ ဘယ်လဂျီယမ် ဘဏ်တိုက်မှ ငွေများ၊ ရုရှားနှင့် ရိုမေးနီယားနိုင်ငံတို့ မှ ရွှေများကို ပြန်ပေးရန် သဘောတူရလေသည်။
ယင်းသို့ ရပ်စဲရေး စာချုပ် ချုပ်ဆိုပြီးနောက်တွင် မဟာမိတ်တို့သည် ဂျာမနီနိုင်ငံအတွင်း အချက်အချာကျသော ဒေသများတွင် တပ်များချကာ ဂျာမနီ လှုပ်ရှားထကြွခြင်း မပြုနိုင်အောင် စောင့်ကြပ်နေခဲ့ကြလေသည်။
ထိုအတောအတွင်း မဟာမိတ်ခေါင်းဆောင်ကြီးများသည် ဗာဆေးမြို့တော်တွင် လပေါင်းများစွာ ညှိနှိုင်းဆွေးနွေး၍ ဗာဆိုင်းစစ်ပြေငြိမ်းရေး စာချုပ်ကို ရေးဆွဲခဲ့ကြသည်။
ထိုသို့ ဆွေးနွေးရာတွင် ဂျာမနီနိုင်ငံသည် ဝင်ရောက်ဆွေးနွေးခွင့်မရပေ။
အချက်ပေါင်း ၄၀၀ မျှ ပါဝင်သည့် ထိုစာချုပ်ကို ရေးဆွဲပြီးသောအခါ၊ ၁၉၁၉ ခု ဇန်နဝါရီလတွင် ဂျာမနီနိုင်ငံအား လက်မှတ်ထိုးစေခဲ့သည်။
သို့သော် စာချုပ်ပါအချက်အလက်များကို စဉ်းစားချင့်ချိန်ရန်နှင့် မကျေနပ်သော အချက်များကို ကန့်ကွပ်ရန် အချိန် လုံလောက်အောင် မပေးခဲ့ချေ။
ဂျာမနီနိုင်ငံမှာ မတတ်သာသဖြင့် ယင်းအားနလံမထူနိုင်အောင် ဖိနိပ်ချုပ်ချယ်ထားသော စာချုပ်ကို လက်မှတ်ထိုးခဲ့ရလေသည်။
ထိုစာချုပ်အရ ဂျာမနီနိုင်ငံမှ အာဖရိကတိုက်ရှိ နယ်မြေသစ်များ အားလုံး ဆုံးရှုံးခဲ့ရသည်။
ဥရောပတိုက်တွင် စစ်အတွင်း သိမ်းပိုင်ထားခဲ့သည့် နယ်များကို ပြန်ပေးရရုံမက၊ စစ်မဖြစ်မီက ဂျာမန်ပိုင်နယ်များဖြစ်သော အယ်လဆက်လိုရန်းနယ်များကိုလည်း ပြန်၍ ပေးအပ်ခဲ့ရလေသည်။
အဖိုးတန် ကျောက်မီးသွေးတွင်းများတည်ရှိရာ ဆားနယ်ကို ပြင်သစ်နိုင်ငံကို ၁၅ နှစ်မျှ အပြည်ပြည်ဆိုင်ရာ ကော်မရှင်နှင့် အုပ်ချုပ်ရန်ပေးအပ်လိုက်ရသည်။
ဗဲလဂျီယမ်နိုင်ငံသည် ဂျာမန်နယ်ခြားခရိုင်များဖြစ်သော မာလမေဒီ၊ အပ်ပင်နှင့် မောရက်ဇနဲ ခရိုင်တို့ကို ရရှိလေသည်။
ပိုဆင်ပြည်နယ်မှ နယ်အတော်များများနှင့် အနောက်ပရပ်ရှားပြည်နယ်ကို တည်ထောင်စ ပိုလန် သမ္မတနိုင်ငံသို့ ပေးအပ်ခဲ့ရ၏။
မဟာမိတ်တို့သည် ဂျာမနီနိုင်ငံ၏ အခြေကို စောင့်ကြည့်ရန်အတွက် ရိုင်းမြစ် အနောက်ဘက်ရှိ ဂျာမနီပိုင်နက်ကို ၁၅ နှစ်မျှ သိမ်းပိုက်ထားရန်လည်း ပါရှိလေသည်။
မေမယ်မြစ်ဝအနီးရှိ နယ်မြေကို ပထမတွင် မဟာမိတ်တို့ အားပေးအပ်ပြီးနောက်၊ တဖန် လစ်သွေးနီးယားနိုင်ငံသို့ ပေးအပ်ခဲ့ရ၏။
ဂျာမနီပိုင်နယ်သစ်များအားလုံး မဟာမိတ်တို့ လက်အောက်သို့ လည်းကောင်း၊ ဩဇာခံနည်များအဖြစ်သို့ လည်းကောင်း ရောက်ရှိကုန်သည်။
ထို့ပြင် စစ်တပ်နှင့် လက်နက်အင်အားများ လျှော့ပစ်ရလေရာ၊ ဂျာမန်စစ်တပ်မှာ ရဲတပ်ဖွဲ့မျှလောက်သာ အင်အားရှိတော့၏။
ဂျာမန်ရေတပ်တွင် စစ်သင်္ဘောကြီး ၆ စင်း၊ ကရူဇာစစ်သင်္ဘောအသေးစား ၆ စင်း၊ ဖျက်သင်္ဘောနှင့် တော်ပီဒိုသင်္ဘောအချို့သာ ထားပိုင်ခွင့်ရတော့ရာ၊ ကျန်သင်္ဘောများနှင့် စပ်လျဉ်း၍ မည်သို့မည်ပုံ ပြုလုပ်ရမည် ကို မဟာမိတ်တို့ အခက်တွေ့နေစဉ် ဂျာမန်ရေတပ်အရာရှိချို့က ဖောက်ခွဲဖျက်ဆီး ပစ်ခဲ့လေသည်။
ဂျာမနီသည် ရေငုပ်သင်္ဘောများကိုလည်း မဆောက်လုပ်နိုင်သည့်အပြင် လေတပ်ကိုလည်း ဖွဲ့စည်းခွင့် မရှိတော့ချေ။
မဟာမိတ်တို့ဆုံးရှုံးခဲ့သော ကုန်သင်္ဘောများကို အစားထိုးရန် ဂျာမန် ကုန်သင်္ဘောများကိုလည်း ပေးအပ်ရလေသည်။
ဂျာမနီနိုင်ငံသည် စစ်ကြီးနှင့် စပ်လျဉ်း၍ တာဝန်ရှိကြောင်း ဝန်ခံခဲ့ရသဖြင့် မဟာမိတ်တို့အား စစ်လျော်ကြေး များပေရန်လည်း ဗာဆိုင်းစာချုပ်တွင် ပါရှိလေသည်။
သို့သော် မည်မျှ ပေးရမည်ကို ဖော်ပြထားခြင်း မရှိသဖြင့် တောင်းသမျှပေးရလို ဖြစ်နေလေသည်။
သို့သော် ယင်းကိစ္စအတွက် ကော်မတီတရပ် ဖွဲ့စည်းဆွေးနွေး စဉ်းစားခဲ့ရာ ၁၉၂၁ ခုနှစ် ဂျာမနီက ဒေါ်လာကုဋေ သိန်းသုံးထောင့်သုံးရာခန့်ပေးရမည်ဟု ဆုံးဖြတ်ပြီးစီးလေသည်။
ဗာဆိုင်းစာချုပ်ကို ဂျာမနီကိုယ်စလှယ်များသည် ၁၉၁၉ ခုနှစ် ဇွန်လ ၂၈ ရက်နေ့တွင် လက်မှတ်ရေးထိုးခဲ့သော်လည်း မြောက်မြားလှသော အငြင်းပွားမှုကြောင့် ၁၉၂၀ ပြည့်နှစ် ဇန်နဝါရီလ ၂၀ ရက်နေ့မှ သာလျှင် အတည်ဖြစ်လာလေသည်။
ထို့အပြင် အခြားဗဟိုအင်အားစုနိုင်ငံများနှင့်လည်း ငြိမ်းချမ်းရေးစာချုပ်များ ချုပ်ဆိုခဲ့သေး၏။
ဩစတြီးယားဟန်ဂေရီနိုင်ငံနှင့် ၁၉၁၉ ခု စက်တင်ဘာလ ၁၀ ရက်နေ့တွင် ချုပ်ဆိုခဲ့ရာ ထိုစာချုပ်အရ ဩစတြီးယားနိုင်ငံမှာ လူဦးရေ ၆ သန်းကျော် ၇ သန်းခန့်သာ ရှိသော နိုင်ငံငယ်ကလေးတစ်ခု အဖြစ်သို့ရောက်ရှိခဲ့လေသည်။
ဗိုဟီးမီးယား၊ ဟန်ဂေရီနှင့် တောင်ပိုင်း ဆလဗ်တို့၏ လွတ်လပ်ရေးကို အသိအမှတ်ပြုခဲ့ရ၏။
အီတလီနိုင်ငံသို့ နယ်မြေအတော်များများ ပေးခဲ့ရ၏။
ထို့အပြင် စစ်လျော်ကြေးများလည်း ပေးရသေးသည်။
ဘူလ်ဂေးရီးယားနိုင်ငံသည် နယ်မြေအများပြား မဆုံးရှုံးခဲ့ပေ။
သို့သော် တူရကီနိုင်ငံတော်တွင် ပါဝင်သော အာရေဗျ၊ အာမီးနီးယား၊ ပါလက်စတိုင်း၊ မက်ဆိုပိုတေးမီးယား၊ ဆီးရီးယား (တပိုင်းသာ) စသည့်တိုင်းပြည်များမှာ ၁၉၂၀ ပြည့်နှစ် ဩဂုတ်လ ၁၀ ရက်နေ့တွင် ချုပ်ဆိုသော ဆဲဗရာ စာချုပ်အရ မဟာမိတ် ဩဇာခံနယ်မြေများ ဖြစ်သွားလေသည်။
မြန်မာ့စွယ်စုံကျမ်း ဥရောပ မြေပုံသစ် ပထမကမ္ဘာစစ်ကြီးအပြီးတွင် ဥရောပတိုက်တွင် ဩစတြီးယား ဟန်ဂေရီနိုင်ငံတော်ကြီး ပျောက်ကွယ်၍ ဩစတြီးယားနှင့် ဟန်ဂေရီဟူသော သီးခြားနိုင်ငံငယ်လေး နှစ်ခုအဖြစ်သာ ကျန်ခဲ့သည်။
ယခင်က ဩစတြီးယားဟန်ဂေရီနိုင်ငံတော်တွင် ပါဝင်သော ဗိုဟီးမီးယား၊ မိုရေးဗီးယား၊ ရုသီးနီးယားနှင့် စလိုဗားကီးယားပြည်များကို စုပေါင်းထားသော ချက်ကို ဆလိုဗားကီးယားနိုင်ငံ၊ ဆားဗီးယား နှင့် မွန်တီနီးဂရိုးနိုင်ငံ ကလေးများကို စုပေါင်းဖွဲ့စည်းထားသော ယူဂိုဆလားဗီးယားနိုင်ငံသစ် နှစ်ခုပေါ်ပေါက်လာလေသည်။
ထို့ပြင် ပရပ်ရှား၊ ဩစတြီးယား နှင့် ရုရှားမှ နယ်များစုပေါင်းထားသည့် ပိုလန်သမ္မတနိုင်ငံသစ် ပေါ်ပေါက်လာခဲ့သည်။
ရုရှားနိုင်ငံ အနောက်စွန်းတွင် ဖင်လန်၊ အက်စတိုးနီးယား၊ လတ်ဗီးယားနှင့် လစ်သွေးနီးယားဟူသော သီးခြားနိုင်ငံ ငယ်ကလေးများ ပေါ်ခဲ့သည်။
ဒန်းဇစ်မြို့သည် လွတ်လပ်သော မြို့ဖြစ်သွားသည်။
အက်လဗေးနီးယားပြည်သည် လွတ်လပ်ရေး ရရှိခဲ့သည်။
ဆီးရီးယားနှင့် လက်ဗနွန်ပြည်များမှာ ပြင်သစ်ဩဇာခံပြည်များ ဖြစ်သွား၍ ပါလက်စတိုင်း၊ အီရတ်နှင့် ထရန်စဂျော်ဒန် ပြည်များမှာ ဗြိတိန်၏ ဩဇာခံပြည်များ ဖြစ်သွားခဲ့သည်။
ဗာဆိုင်းစာချုပ်တွင် ပါရှိသည့်အတိုင်း နောင်အခါ ကမ္ဘာကြီးတွင် စစ်မက် မဖြစ်ပွားစေရန်နှင့် စစ်မက်ရေးရာများ နည်းပါစေမှုအတွက် ဆောင်ရွက်ရန် နိုင်ငံပေါင်းချုပ်အသင်းကြီးတစ်ခုကို ၁၉၂၀ ပြည့်နှစ်တွင် စတင်တည်ထောင်ခဲ့သည်။
အသင်းကြီး၏ ရည်ရွယ်ချက်မှာ ကောင်းသော်လည်း ယင်းတို့ကို ဖြစ်မြောက်အောင်ကား မဆောင်ရွက်နိုင်ခဲ့ပေ။
၁၉၁၄ ခု ဇူလိုင်လ ၂၈ ရက်နေ့တွင် စတင်ခဲ့သော ပထမကမ္ဘာစစ်ကြီးကား ၁၉၁၈ ခု နိုဝင်ဘာလ ၁၁ ရက်နေ့တွင် ပြီးဆုံးသွားလေသည်။
ထိုစစ်ပွဲကြီးအတွက် စစ်သား ရှစ်သန်းမျှ အသက်ဆုံးရှုံးခဲ့၍ ဒေါ်လာသန်းပေါင်း ၁ သိန်းမျှ စစ်စရိတ် ကုန်ကျခဲ့၏။
စစ်တွင် ပါဝင်သော နိုင်ငံများ၏ ပျက်စီးဆုံးရှုံးမှုများမှာလည်း ကြောက်ခမန်းလိလိပင် ဖြစ်၍၊ စစ်ဆိုလျှင် နားမှလေသံ မခံချင်အောင် နိုင်ငံတိုင်းက ကြောက်ရွံ့တုန်လှုပ်ခဲ့ကြသည်။
သို့သော် စစ်ဖြစ်ရခြင်း အကြောင်းများဖြစ်သည့် ကမ္ဘာ့နိုင်ငံရေးပြဿနာများကား စစ်ဖြစ်လိုက်သည့်တိုင်အောင် ရှင်းလင်းပြေလည်မသွားကြသေးပေ။
ထို့ကြောင့် ပထမကမ္ဘာစစ်ကြီး ဖြစ်ပွားခဲ့၍ အနှစ်နှစ်ဆယ်ကြာမျှတွင် ဒုတိယ ကမ္ဘာစစ်ကြီး ဖြစ်ပွား ပြန်သည်။
အချို့နိုင်ငံရေးဆရာများတို့က ဒုတိယ ကမ္ဘာစစ်ကြီးကို ၁၉၁၄ ခုနှစ်တွင် စတင်ခဲ့သည့် ပထမ ကမ္ဘာစစ်ကြီး၏ တစ်စိတ်တစ်ဒေသဟုသာ ခေါ်ဆိုလိုသည်။
ပထမကမ္ဘာစစ်ကြီး၏ အကျိုးသက်ရောက်မှုများ ပထမကမ္ဘာစစ်အတွင်း စစ်သည်စုစုပေါင်း ၈.၅ သန်းနှင့် အရပ်သားပြည်သူ ၁၃ သန်းခန့် အသက်ဆုံးရှုံးခဲ့ရသည်။
စစ်၏ အကျိုးဆက်အဖြစ် ကြီးကျယ်သော အင်ပါယာကြီး လေးခုဖြစ်သည့် ဩစတြီးယား-ဟန်ဂေရီမှ ဟက်ဘ်စ်ဘက် (Habsburg) မင်းဆက်၊ ဂျာမနီမှ ဟိုဟန်ဇိုလန် (Hohenzollern) မင်းဆက်၊ အော်တိုမန်အင်ပါယာမှ စူလတန်အုပ်ချုပ်ရေးနှင့် ရုရှအင်ပါယာမှ ရိုမန်နော့ဗ် (Romanov) မင်းဆက်တို့မှာ နိဂုံးချုပ် ပျက်သုဉ်းသွားခဲ့ရသည်။
စစ်ကာလအတွင်း စစ်သည်များနှင့် ဒုက္ခသည်များအကြား အစုလိုက်အပြုံလိုက် သေဆုံးစေခဲ့သော စပိန်တုပ်ကွေး ကပ်ရောဂါကြီး ဖြစ်ပွားခဲ့သည်။
အောင်ပွဲရ မဟာမိတ်နိုင်ငံများ၏ နယ်မြေပိုင်းခြား သတ်မှတ်မှုများသည် ဥရောပ၏ မြေပုံကို သိသာစွာ ပြောင်းလဲစေခဲ့သည်။
ပထမကမ္ဘာစစ်သည် ရုရှားနိုင်ငံတွင် အောက်တိုဘာတော်လှန်ရေး ဖြစ်ပွားရေးအတွက် အကြောင်းရင်းတစ်ရပ်ဖြစ်ခဲ့ပြီး ယင်းတော်လှန်ရေးမှတစ်ဆင့် ဘော်ရှီဗစ် (Bolsheviks) တို့ အာဏာရရှိလာခဲ့သည်။
အမေရိကန်ပြည်ထောင်စုသည် ကမ္ဘာ့အင်အားကြီးနိုင်ငံတစ်ခုအဖြစ် ပေါ်ထွန်းလာခဲ့သည်။
စစ်ပွဲအတွင်း ဓာတုလက်နက်များ၊ စက်သေနတ်များ၊ တင့်ကားများနှင့် ဝေဟင်တိုက်ခိုက်ရေးဆိုင်ရာ နည်းပညာများ တိုးတက်လာခဲ့သည်။
သို့ရာတွင် ဓာတုလက်နက်များကို စစ်ပွဲများတွင် အသုံးမပြုရန် ၁၉၂၅ ခုနှစ် ဂျီနီဗာညီလာခံ၌ တားမြစ်ခဲ့သည်။
ဥရောပ အရှေ့ပိုင်းနှင့် အလယ်ပိုင်းဒေသများတွင် အမျိုးသားရေးဝါဒများ အားကောင်းလာခြင်းသည် ဒုတိယကမ္ဘာစစ် ဖြစ်ပွားရေးကို ဦးတည်စေခဲ့သော အကြောင်းရင်းတစ်ရပ် ဖြစ်ခဲ့သည်။
မီဒီယာ thumb |thumbtime=3 |alt=World War I era biplanes on bombing runs, captioned "Captain 'Eddie' Rickenbacker, American 'Ace of Aces,' over the lines – looking for a scrap." then "Bombing the German lines."|မဟာမိတ်တပ်များ ဂျာမန်စစ်မျက်နှာသို့ ဗုံးကြဲနေကြစဉ် thumb |thumbtime=12 |alt=Primitive tanks advance over empty fields and berms, captioned "The tanks advance to do their bit."|လန်ဂျာ မဟာမိတ်တင့်ကားများ တိုက်ကွက်ဆင်နေစဉ် ၁၉၁၈ ခုနှစ် ကိုးကား Britannica ပြင်ပလင့်ခ်များ 1914–1918-online International Encyclopedia of the First World War The Heritage of the Great War / First World War. Graphic color photos, pictures and music A multimedia history of World War I European Newspapers from the start of the First World War and the end of the war Powerpoint summary of the war The World War I Document Archive Wiki, Brigham Young University Maps of Europe covering the history of World War I at omniatlas.com Maps of Africa covering the history of World War I in Africa at omniatlas.com "World War I Crossroads" current discussions by scholars World War I (First World War) Guide to websites Documents from Mount Holyoke College EFG1914 – Film digitisation project on First World War WWI Films on the European Film Gateway The British Pathé WW1 Film Archive World War I British press photograph collection – A sampling of images distributed by the British government during the war to diplomats overseas, from the UBC Library Digital Collections Personal accounts of American World War I veterans, Veterans History Project, Library of Congress. Category:ကမ္ဘာ စစ်ပွဲများ Category:ပထမကမ္ဘာစစ်။
ပန့်ခ်ရော့ သည် ၁၉၇၄ နှင့် ၁၉၇၆ ကြားတွင် အမေရိကန်၊ ဗြိတိန် နှင့် ဩစတြေးလျ တို့တွင် ဖွံ့ဖြိုးလာသည့် ရော့ခ်ဂီတအမျိုးအစားဖြစ်သည်။
ပင်ရင်းဇစ်မြစ်ဖြစ်သော ဂါးရေ့ချ် ရော့ခ်(garage rock) နှင့် တခြားအမျိုးအစားဖြစ်သော ပရိုတိုပန့် (protopunk) တို့မှပေါက်ဖွားလာပြီး၊ ပန့်ခ်ဂီတဝိုင်းများသည် (၁၉၇၀) လောက်မှ စတင်ကာ ပင်မရော့ခ်ရေစီးကြောင်းမှ သိသိသာသာခွဲထွက်လာခဲ့သည်။
ထိုဂီတအဖွဲ့သားများသည် မြန်သော၊ ကြမ်းသော ဂီတရိုက်ချက်၊ ခတ်ချက်များ၊ အများအားဖြင့် တိုတောင်းသော တေးစာသားများနှင့် ရိုးရှင်းသော ဂီတတူရိယာများကို သုံးစွဲခဲ့ကြသည်။
သီချင်းစာသားများမှာ အများအားဖြင့် လူမှုရေး၊ နိုင်ငံရေး နှင့် လူ့စရိုက်ကို လှောင်ပြောင်ဆန့်ကျင်သော အကြောင်းများဖြစ်သည်။
ပန့်ခ်သမားများ ဆွဲကိုင်ထားသောအမြင်မှာ သင်ကိုယ်တိုင်လုပ် (DOI, Do it yourself) ဟုဖြစ်သောကြောင့် သူတို့သည် ကိုယ်ပိုင်ဂီတဝိုင်းများမှ ကိုယ်တိုင်ထုတ်လုပ်ခြင်း ပုံစံတကျမဟုတ်သော ဖြန့်ချိခြင်းများကိုပါ ပြုလုပ်ကြသည်။
၁၉၇၆ ခုနှစ်နှောင်းပိုင်းတွင် နယူးယောက်မြို့မှ ရေမွန်စ်(Ramones) ဂီတအဖွဲ့ နှင့် လန်ဒန်မြို့မှ ဆက်ပစ်စတို (Sex pistols) နှင့် သယ်ကလက်ရှ် (The Clash) ဂီတအဖွဲ့များသည် ထိုပန့်ခ်ဂီတသစ်ကို စတင်လှုပ်ရှားခဲ့သူများအဖြစ် မှတ်တမ်းတင်နိုင်သည်။
ထိုနောက်ပိုင်းမှ စတင်ကာ ပန့်ခ်ဂီတသည် ကမ္ဘာအနှံ့အပြားသို့ ပျံ့နှံ့သွားခဲ့သည်။
ဗြိတိန်နိုင်ငံတွင် ပန့်ခ်ဂီတသည် လျင်မြန်စွာ ထွန်းကားခဲ့ပြီး အဓိက ယဉ်ကျေးမှုတစ်ရပ်အဖြစ် ပါဝင်လာခဲ့သည်။
အချို့နေရာများတွင် ပန့်ခ်ဂီတအား ရိုင်းစိုင်းသောဂီတ၊ လူ့အဖွဲ့အစည်းမှ ကင်းလွတ်နေသည့် ဂီတဟုဆိုကာ ငြင်းဆန်ခဲ့ကြသည်။
ပန့်ခ်ဂီတ၏ ဖွဲ့စည်းပုံတွင် သီးသန့်မှတ်မိလွယ်သော ဝတ်စားဆင်ယင်ပုံ၊ လူငယ်များ၏ အကြမ်းဖက်နိုင်ငံရေးအမြင်နှင့် အာဏာပိုင်ဆန့်ကျင်ရေး အိုင်ဒီယာများ ထွန်းကားလာခြင်းတို့လည်း ပါဝင်သည်။
၁၉၈၀ အစပိုင်းမှ စတင်ကာ ဒေါသတကြီးဆိုဟန်၊ ကြမ်းတမ်းသော ဆိုဟန်များသည် ပန့်ခ်ဂီတ၏ ဝိသေသ လက္ခဏာများအဖြစ် လျင်မြန်စွာပင် ဖြစ်ထွန်းလာခဲ့သည်။
ဂီတပညာရှင်များက အဆင့်ဆင့် ပြောင်းလဲ ဆန်းသစ်ခဲ့ခြင်းဖြင့် ပန့်ခ်ဂီတ မှသည် ပို့စ်ပန့်ခ်(post punk) နှင့် အော်တာနေးတစ်ရော့ခ်(alternative rock) ကဲ့သို့သော ဂီတများလည်း တိုးတက်ပေါ်ထွန်းလာခဲ့သည်။
နှစ်ပေါင်းများစွာ ပြောင်းလဲလာပြီးနောက် ပေါ့ပန့်ခ်(pop punk) သည် ပန့်ခ်ရေစီးကြောင်းတွင် တစ်နေရာ အခိုင်အမာရလာခဲ့သည်။
ဂရင်းဒေး (Green Day)၊ ဘလင့် ၁၈၂ (Blink182)၊ ဆမ် ၄၁ (Sum41) ကဲ့သို့သော ဂီတအဖွဲ့များကြောင့်လည်း ပေါ့ပန့်ခ် သည် ကျယ်ကျယ်ပြန့်ပြန့် ထွန်းကားလာခဲ့ခြင်း ဖြစ်သည်။
ဝိသေသလက္ခဏာများ ဒဿနိက Punk rock၏ ပထမလှိုင်းသည် ရန်မှုသောခေတ်ဖြစ်ပြီး Ramonesတီးဝိုင်းမှ Tommy Ramone သည် အရင်ပုံစံထဲတွင် ဆန်းသစ်၍ နှိုးဆော်ထားသောအရာများဖြစ်သည်။
Punk magazine မှစာတည်း John Holmstrom က punk rock ဖြစ်လာခဲ့သည်မှာ rock ဖြစ်ရပ်များသည် Billy Joel နှင့် Simon and Garfunkel တို့ကို rock and roll ကဲ့သို့ယဉ်ပါးလာသောကြောင့်ဖြစ်သည်။
rock and roll ကို တော်လှန်ရေးဂီတဟုလည်းခေါ်သည် ဟုဆိုသည်။
ဝေဖန်ရေးသမား Robert Christgau ၏ရေးသားဖော်ပြချက်မှာ "ဒါဟာယဉ်ကျေးမှုငယ်ဖြစ်ပြီး ဒါဟာ နိုင်ငံရေးဆိုင်မှုဝါဒများကို ငြင်းပယ်ထားသည်။
" နည်းပညာများသည် နားလည်ရလွယ်ကူပြီး Do it yourself ပုံစံများသည် punk rock ထဲတွင် တန်ဖိုးထားရသည်။
punk rock ၏ အစောပိုင်းနေ့များတွင် ထိုကျင့်ဝတ်များသည်ဖြစ်ရပ်ထဲတွင် ယှဉ်ပြိုင်ရာတွင် သိသာသော အမှတ်အသားများဖြစ်သည်။
mainstream rock တီးဝိုင်းများမှ ဆင်းသက်လာသော နည်းပညာများနှင့် ဟန်ပန်ထုတ်ထားသော ဂီတဆိုင်ရာ effect များမှ အာရုံစူးစိုက်ထားခြင်း ဖြစ်သည်။
Holmstrom ၏ အဆိုအရ punk rock သည် rock and roll လူစုဖြစ်ပြီး စွမ်းရည်သိပ်မရှိသော(ဂီတသမား)လူစုဖြစ်၍ ဂီတကို ဖော်ပြရန်လိုအပ်သည်။
၁၉၈၀ ၏ ခေါင်းစဉ်သည် နယူးယော့ခ် punkတီးဝိုင်း Stimulators ၏ "Loud Fast Rules!" ဖြစ်ပြီး punkဂီတ၏ ပါဝင်ရေပန်းစားနေသော စကားလုံးကို ဖော်ပြထားသည်။
ဗြိတိန် punk rock အချို့၏ဦးဆောင်သည့်ရုပ်လုံးမှာ mainstream rock မှ ပစ်ပယ်ထားသော show ပွဲများပြုလုပ်ကြသည်။
ကျယ်ပြန့်သည့် ယဉ်ကျေးမှုများနှင့် သက်ဆိုင်သည်။
သို့သော် သူတို့၏ အလျင်ကျသော ကျင်းပမှုများမှာ ၁၉၇၇တွင် ကျင်းပခဲ့သော No Elvis, Beatles သို့ Rolling Stones နှင့် ၁၉၇၇ the Clash သီချင်းဖြစ်သည်။
ယခင်နှစ်များတွင် ဂရိတ်ဗြိတိန်၌ ပြောင်းလဲပြုပြင်ခြင်းစတင်ခဲ့သည်။
ဂီတဆိုင်ရာနှင့် ယဉ်ကျေးမှုဆိုင်ရာ "Year Zero" ဖြစ်သည်။
အတိတ်ကို လွှမ်းဆွတ်မှုများကို ပစ်ပယ်ထားပြီး nihistic ကို ဖြစ်ရပ်တွင် မွေးစားထားသည်။
Clash တီးဝိုင်း၏အဆိုတော် Joe Strummer ၏အပြင်အရ punk rock သည် လွတ်လပ်မှုကို ဆိုလိုပြီး ကျွန်ုပ်တို့လုပ်ချင်တာတွေကို ဆိုလိုပါတယ်။
Punk ယဉ်ကျေးမှုထဲတွင် မှန်ကန်သည့် သတင်းဖြစ်သည်။
poseur ဟူသော ဝေါဟာရသည် punk နှင့်ပတ်သက်ပြီး အသုံးပြုထားသည်။
မွေးစားထားသည့်ပုံစံအဖြစ်မှတ်ယူထားသည်။
နားလည်ခြင်းသည် တန်ဖိုးနည်း ဒဿနိကဗေဒအောက်တွင် တည်ရှိသည်။
Daniel S.Traber က punk၏ စစ်မှန်ခြင်းသည် ခက်ခဲသည်ဟုဆိုသည်။
punk ဖြစ်သော punk ၏ဖြစ်ရပ်သည် ပြည့်စုံလာခဲ့သည်။
သတိပြုမှတ်သားထားပြီး နောက်ဆုံးတွင် poseur ဟုခေါ်သည်။
ဂီတဆိုင်ရာနှင့် စာသားဆိုင်ရာအစိတ်အပိုင်း punk rock တီးဝိုင်းများသည် ၁၉၆၀ garage rock ၏ ဂီတဆိုင်ရာ တည်ဆောက်ပုံနှင့်စီစဉ်ထားမှုကို အားကျမခံဘဲ ဖွင့်လှစ်ပြသခဲ့သည်။
ထုံးစံအတိုင်း punk rock တီးခတ်ပုံများတွင် အဆိုနှင့်အတူ electric bass နှစ်ခုနှင့် ဒရမ်တို့ပါဝင်သည်။
သီချင်းများကို ကျော်ကြားသော အမျိုးအစားများထက်တိုစေရန် ရည်ရွယ်ထားသည်။
punk rock ၏အစောပိုင်း သီချင်းများတွင် rock ‘n’ roll ၏ 4/4 time signature မှ verse-chorus များပါဝင်သည်။
ဝေဖန်ရေးဆရာ Steven Brush ၏ဖော်ပြချက်တွင် Sex Pistols တွင် Chuck Berry ၏ version ပုံစံမျိုးဖြစ်သည်ဟုဆိုသည်။
Hardcore သည် ထိုအရင်းအမြစ်မှဖြစ်သည်။
သို့သော် verse-chorus rock မဟုတ်ပေ။
၎င်းသည် သီချင်းရေးသည့်ပုံစံကို ပပျောက်စေသည်။
ဤသည်မှာ သူ၏ကိုယ်ပိုင် ပုံစံဖြစ်သည်။
Punk rock ပုံစံသည် တစ်ခါတစ်ရံတွင် နှာခေါင်းပေါက်နှင့်ဆိုင်ပြီး စာသားများမှာ ဓလေ့ထုံးစံဖြစ်ရပ်မှ အော်ဟစ်ကြသည်။
အထူးသဖြင့် hardcoreပုံစံဖြစ်သည်။
အသံနေအသံထားမှ မကြာခဏမဟုတ်ဘဲ တစ်ခါတစ်ရံသာ ပြောင်းလဲထားသည်။
အခြေခံဂီတာ break များနှင့် ဆိုင်သော်လည်း ရှုပ်ထွေးသော ဂီတာ solo များမှာ မလိုအပ်ဟူယူဆထားသည်။
ဂီတာအပိုင်းများမှာ distorted power chords (သို့) Robert Quine သည် the Velvet Underground မှ Like Turne ၏ ၁၉၅၀ recording သို့အသုံးပြုထားသည်။
(တချို့ punk rock ဘေ့စ် player များမှာ ဥပမာ the Minutemen နှင့် firehouse မှ Mike Wattသည် technical bass line များကို အသားပေးထားသော်လည်း) ဘေ့စ်ဂီတာသမားများသည် မြန်သော note များကို အသုံးပြုပြီး fingerpicking များကို အသုံးပြုထားသည်။
ဒရမ်များသည် လေးလံ၍ ခြောက်သွေ့သောအသံများဖြစ်ပြီး rock ၏အခြားပုံစံများနှင့် နှိုင်းယှဉ်လျက် Syncopation နည်းသည်။
Hardcore ဒရမ်များမှာ အထူးသဖြင့် မြန်သည်။
Punk rock စာသားများထုံးစံအတိုင်း ကျော်ကြားသောဂီတအမျိုးအစားများနှင့် နှိုင်းယှဉ်လျှင် ပွင့်လင်းသည်။
သူတို့သည် လူမှုရေးနှင့် နိုင်ငံရေးကိစ္စများတွင် ပွင့်ပွင့်လင်းလင်းရှင်းပြသည်။
သီချင်းများသည် Career Opportunities နှင့် Chelsea တီးဝိုင်း၏အလုပ်လက်မဲ့လူဦးရေအကြောင်းကို ရေးဖွဲ့ထားသည်။
"Right to Work" သို့တိမ်းညွတ်လိုက်ပါလာကြသည်။
အထူးသဖြင့် British punkတွင် mainstream သို့ အထိတ်တလန့်ကြမ်းတမ်းလာခဲ့သည်။
The Sex Pistols ၏ "Anarchy in the U.Kနှင့် God save the Queen" ဗြိတိန်နိုင်ငံရေးနှင့် လူမှုရေးများသို့ ကဲ့ရဲ့ရှုတ်ချလာခဲ့သည်။
စိတ်ကူးယဉ်ပပျောက်ရေးနှင့် လိင်ကိစ္စများမှာ အဓိကဖြစ်ပြီး Richard Hell နှင့် Voidoids တီးဝိုင်းနှင့်အတူ "Loves Comes in Spurts" ကဲ့သို့ဖြစ်သည်။
Anomie, Blank Generation ရှိအမျိုးအမျိုးသော ဖော်ပြချက်နှင့် Ramones ၏ “Now I Wanna Sniff Some Glue” သည် အဓိကဆိုင်သော ဖော်ပြချက်ဖြစ်သည်။
V.Vale ၏ ဖော်ပြထားသည်။
punk နှင့် ထပ်တူထပ်မျှ အကြောင်းအရာမျှဖြစ်သည်။
punk သည် ယဉ်ကျေးမှုဆိုင်ရာ တော်လှန်ရေးဖြစ်သည်။
hardcore သည် သမိုင်းကြောင်းနှင့်ယဉ်ကျေးမှုဖြစ်သည်။
ညာတောင်ပံပုံရိပ်များနှင့် လိင်ပိုင်းဆိုင်ရာတားမြစ်ချက်များ မည်သည့်မျိုးဆက်ထဲတွင် မပါသော အသည်းအသန်ကြိုစားရှာဖွေထားခြင်းဖြစ်သည်။
ရုပ်လုံးပေါ်ခြင်းနှင့် အခြားအစိတ်အပိုင်းများ The classic punk rock သည် ၁၉၅၀ နှင့်ဆက်စပ်နေသော rockabilly ဖြစ်ရပ်နှင့် ၁၉၆၀ ဗြိတိန် rocker အမေရိကန် greaser တို့ဝတ်ဆင်ခဲ့သည့် T-shirt, motocycle jacket နှင့် ဂျင်းများဝတ်ဆင်ကြသည်။
၁၉၇၆ ၏ cover debut album တွင် punk photographer Roberta Bayley သည့် feature ပါဝင်သီဆိုထားသည်။
punk နှင့် nonpunk rock ဂီတသမားများ အားကျမခံပြုလုပ်ခဲ့သည့် ပုံစံ၏အခြေခံအစိတ်အပိုင်းများ တပ်ဆင်ထားသည်။
အစောပိုင်း female punk ဂီတသမားများသည် Siouxsie Sioux မှ ပုံစံများကို ခင်းကျင်းပြသခဲ့သည်။
တည်ဆောက်သူများသည် အမျိုးသမီးဝါသနာအိုး လွှမ်းမိုးမှုကို စမ်းသပ်သိသာစေခဲ့သည်။
တက်တူးများ၊ ဖောက်နားကပ်များ၊ သတ္ထုသံမှိုများနှင့် ချွန်ထက်နေသော အသုံးအဆောင်များသည် ဂီတပညာရှင်နှင့်ဝါသနာအိုးများကြားထဲတွင် punk ဖက်ရှင်၏အဓိက အစိတ်အပိုင်းများအဖြစ်တိုးပွားလာခဲ့သည်။
punk rock ဖြစ်ရပ်ရှုထောင့်ဖြစ်ရပ်များကြားထဲတွင် punk ဆံပင်သည် သူတို့၏အရေးပါသော လွတ်လပ်သော ဖော်ပြချက်ဖြစ်လာခဲ့သည်။
အမျိုးသား punk ဆံပင်သည် တို၍ နုတ်ဖြတ်ထားသည့်ပုံပေါ်သည်။
နောက်ပိုင်းတွင် Mohawk ပုံစံပေါ်ထွက်လာသည်။
Monhawk နှင့်အတူ ချွန်ထက်နေသောပုံစံများသည် punk rock အမျိုးအစားနှင့်ဆက်စပ်နေသည်။
အမျိုးသားဂီတသမားများ၏ စတိတ်ဖျော်ဖြေမှုပုံစံသည် rock ဂီတနှင့် ဆက်နွယ်၍ ကိုယ်နေဟန်ထားတို့မှ သွေဖည်၍ လာခဲ့သည်။
John Strohm အကြံညဏ်ပေးထားသည်မှာ 60garage တီးဝိုင်းများမှ ပုံစံများကို မွေးစားထားသည်။
Schor Dave Laing ကဖော်ပြထားသည်မှာ အမျိုးသားဂီတသမားများနှင့်ဆက်နွယ်၍ ဖက်ရှင်အစိတ်အပိုင်းများကို ဘေ့စ် Gaye Advert မွေးစားထားသည်မှာ ဆွဲဆောင်မှုရှိလှသည်ဟုဆိုသည်။
ဝိသေသလက္ခဏာပုံစံမှာ pogo ပုံစံဖြစ်သည်။
Sex Pistol ၏ဘေ့စ်ဂီတသမားသည် သူတို့၏ ဖျော်ဖြေပွဲတွင် page ကို မှတ်တမ်းတင်ခဲ့သည်။
Moshing (Slam Dancing) သည် hardcore show ၏ ပုံစံတစ်မျိုးဖြစ်သည်။
Breaking down the distance သည် ဖျော်ဖြေသူနှင့် ပရိသတ်များကြားထဲတွင် punk ယဉ်ကျေးမှုကြားထဲတွင် ဗဟိုဖြစ်လာခဲ့သည်။
ဝါသနာအိုးများ ဂီတဖျော်ဖြေပွဲတွင် ပါဝင်ဆင်နွဲခြင်းသည် အရေးကြီးသည်။
ပဋိပက္ခဆန်သော အပြုအမှုများမှ လှုံဆော်လာကြသည်။
သိသာသော ဖောက်ပြန်ခြင်း သို့မဟုတ် သင့်လျော်သော punk ဟု ခေါ်သည်။
ပထမလှိုင်းများတွင် ပါဝင်သော ဗြိတိန် punk တီးဝိုင်းများမှာ Sex Pistols နှင့် the Dammed ဖြစ်ပြီး ခုန်လွားပြီး ပရိသတ်ကြားထဲတွင် ပြင်းထန်သော တုံပြန်ခြင်းဖြစ်သည်။
hardcore နယ်ပယ်တွင် ကျူးကျော်ခြင်း၏ရှေ့ပြေးမှာ stage diving ဖြစ်သည်။
နောက်ဆက်တွဲအနေဖြင့် ဝါသနာအိုးတော်တော်များများသည် punk တီးဝိုင်းများသို့ ဆက်သွယ်ခဲ့သည်။
ပရိသတ်အဖွဲ့ဝင်များသည် အတွေ့အကြုံနုနေသော ကာလအပိုင်းအခြားနှင့် ထုတ်ဝေသော မဂ္ဂဇင်းတွင် ပါဝင်လာခဲ့သည်။
England တွင် Laing အဆိုအရ punk သည် ပထမဆုံးဂီတဆိုင်ရာမဂ္ဂဇင်းတွင် ပါဝင်လာခဲ့သည်။
ပန်းထိမ်းမင်းသားသည် အိမ်ရှေ့စံ ကနောင်မင်းသားနှင့် မြောက်ဆောင်တော်သခင်ကြီး ရှင်ကျေး မှ မွေးဖွားသော သားတော်ကြီးဖြစ်သည်။
မောင်နှမ ငါးဦးရှိသည်။
ပန်းထိမ်း မင်းသားကြီး (ငယ်မည်=မောင်ညို) တောင်ညို ထိပ်ခေါင်တင် မင်းသမီး (မြင်ကွန်းထိပ်ထား ) ပထမရန်အောင်မြင် မင်းသမီး စမ္ပယ်နဂိုရ် မင်းသမီး (ကနောင်မင်းသား၏ အချစ်ဆုံး သမီးတော်) တိုင်တား မင်းသားတို့ ဖြစ်သည်။
မြင်ကွန်း မြင်းခုန်တိုင် အရေးအခင်းကြောင့် အိမ်ရှေ့စံ ကနောင်မင်း ကံတော်ကုန်သည့်နေ့မှာပင် အိမ်ရှေ့အတွင်းဝန် ဦးသင်၏ မြှောက်ပေးမှုကြောင့် ပန်းတိမ်းမင်းသားနှင့် နောက်လိုက်မင်းသားများသည် ရွှေဘို(ရတနာသိင်္ဃ)သို့ ထွက်ခွာသွားကြသည်။
ပန်းတိမ်းမင်းသားသည် ရွှေဘိုမသွားမီ ရတနာပုံရွှေမြို့တော်၏ အနောက်မြောက်ရှိ ကနောင်မင်းသား တည်သောစက်ရုံများသို့သွားရောက်ပြီး ညီတော်ကြေးမြင့်မင်းသား၊ တိုင်တားမင်းသား၊တောင်ပုံမင်းသားတို့ကို စောင့်စား၍ စက်ရုံရှိ အလုပ်သမားများကို စည်းရုံးလေသည်။
နောက်လိုက်နောက်ပါများနှင့် မတ္တရာမှတဆင့် ရွှေဘို(ရတနာသိင်္ဃ)သို့ ထွက်ခွာလေသည်။
ရွှေဘိုမှနေ၍ လက်နက်အင်အား၊ လူအင်အားစုကာ မင်းတုန်းမင်းတရားကြီးအား ပုန်ကန်ရန် ကြံစည်ခြင်းကို ပန်းတိမ်းမင်းသား အရေးအခင်းဟု ခေါ်ဆိုသည်။
ကနောင်မင်းသား၏ သားတော်များ ဖြစ်ကြသော ပန်းတိမ်းမင်းသားနှင့် အတူ ကြေးမြင့်မင်းသား၊ တိုင်တားမင်းသား၊ တောင်ဆင်းမင်းသား၊ တောင်ပုံမင်းသား၊ ရွာသာမင်းသား၊ တူရွင်းတိုင်မင်းသားတို့ ပါဝင်ကြသည်။
ပန်းတိမ်းမင်းသား ရွှေဘိုသို့ထွက်ခွာသွားသောအခါ ကျန်ရှိနေသော မယ်တော်နှင့် ညီမတော်မင်းသမီးများအား နေပြည်တော်မှာ ထိန်းသိမ်းခံကြရသည်။
မောင်သန်းဆွေ(ထားဝယ်)၏ ကုန်းဘောင်ရှင်းတမ်း အကြောင်းရင်း အိမ်ရှေ့စံ ကနောင်မင်းသား လုပ်ကြံခံရခြင်းသည် မင်းတုန်းမင်းက မြင်ကွန်း မြင်းခုန်တိုင်မင်းသားတို့အား မြှောက်ပင့်အားပေးမှုဟု ယူဆခြင်း။
မြင်ကွန်း မြင်းခုန်တိုင် အရေးတွင် မင်းတုန်းမင်း၏ အကြံအစည်ပါသည်ဟု ယူဆခြင်း။
မင်းတုန်းမင်းသည် ကနောင်မင်းအား အိမ်ရှေ့စံ အပ်နှင်းခဲ့သည်။
ကနောင်မင်းသား ဘုရင်ဖြစ်လျှင် သားတော် ပန်းတိမ်းမင်းသားက နန်းလျာဖြစ်လာ၍ အရိုက်အရာကို ဆက်ခံနိုင်မည်။
ယခုသော် ကနောင်ကျဆုံးပြီးနောက် နန်းလျာအဖြစ် ပန်းတိမ်မင်းသား ဆက်ခံနိုင်ခွင့် မရှိတော့ခြင်း။
ထိုအကြောင်းများကြောင့် ပန်းတိမ်းမင်းသားသည် မင်းတုန်းမင်းတရားကြီးအား ပုန်ကန်တော်လှန်ကြခြင်း ဖြစ်သည်။
ရွှေဘိုသို့ သွားခြင်း ပန်းတိမ်းမင်းသား ရွှေဘိုနယ်သို့ သွားရခြင်းမှာ- ရွှေဘိုနယ်သည် အလောင်းဘုရားလက်ထက်က အောင်မြေဖြစ်ခဲ့ခြင်း။
ရွှေဘိုနယ်သည် ဖခင်ကနောင်မင်းသားကြီး စားရသောနယ်ဖြစ်ခြင်း၊ မိမိအား ထောက်ခံအားပေးကူညီမည့်သူ ပေါများခြင်း။
ပုဂံမင်းလက်ထက်တွင် မင်းတုန်းမင်းနှင့် ကနောင်မင်းသားတို့က ရွှေဘိုသို့သွားကာ အင်အားစု၍ ပုန်ကန်တော်လှန်ခြင်းတို့ကြောင့် ဖြစ်သည်။
ပန်းတိမ်းမင်းသား၏ တပ်မတော်သည် ရွှေဘို၌ လူအင်အား လက်နက်အင်အား တစ်နေ့တစ်ခြား တိုးတက်များပြားလျက် ရှိနေသည်။
နေပြည်တော်ရှိ မင်းတုန်းမင်း၏ ဘုရင့်တပ်မတော်သည် မြင်ကွန်း မြင်းခုန်တိုင် အရေးတော်ပုံတွင် အထိနာခဲ့သဖြင့် အင်အားလျော့ပါးလျက် ရှိသည်။